Ísland mætir Marokkó í lokaleik sínum í riðlakeppni heimsmeistaramóts karla í handbolta í Egyptalandi í kvöld. Sigur í leiknum tryggir Íslandi sæti í milliriðli með tvö stig.
Marokkó hefur tapað báðum leikjum sínum á mótinu til þessa; gegn Alsír og Portúgal. Liðið spilar ekki ósvipað og lið Alsír, sem Ísland vann með 15 marka mun í fyrradag.
Sagði Guðmundur Guðmundsson, landsliðsþjálfari. Íslenska liðið verður án leikstjórnandans Janusar Daða Smárasonar sem verður ekki meira með á mótinu vegna axlarmeiðsla.
Með sigri í dag tryggir Ísland sér annað sæti undanriðilsins og þar með sæti í milliriðlum og tekur íslenska liðið þá tvö stig með sér áfram í milliriðilinn. Keppni þar hefst á miðvikudag. Leikur Íslands og Marokkó er klukkan 19:30 í kvöld og verður lýst beint á RÚV og Rás 2, upphitun hefst á RÚV klukkan 19:15.
Vísir greindi frá því í morgun og hafði eftir sænskum fjölmiðlum að Aron Pálmarsson, fyrirliði íslenska liðsins, hafi ekki farið í skoðun lækna landsliðsins áður en ákveðið var að hann yrði ekki með á HM. Var það haft eftir Thomasi Svensson, markmannsþjálfara íslenska liðsins. HSÍ segir þetta rangt og byggt á misskilningi og Svensson hafi beðist afsökunar á því. Aron hafi sannarlega farið í skoðun hjá læknum íslenska liðsins við komuna til landsins í janúar og í kjölfarið ákveðið að hann gæti ekki leikið á HM.
Fjórir leikir voru í úrvalsdeild karla í körfubolta í gærkvöldi. Njarðvík lagði Tindastól í Njarðvík með 108 stigum gegn 107 og skoraði Logi Gunnarsson sigurkörfu Njarðvíkinga þegar leiktíminn rann út. Grindavík vann Þór Þorlákshöfn í ekki síður spennandi leik. Grindavík vann með 94 stigum gegn 92 eftir framlengdan leik. Þá vann Stjarnan Þór Akureyri naumlega fyrir norðan, 86-83, og ÍR lagði Hött á Egilstöðum, 105-87. Síðustu tveir leikir umferðarinnar eru svo í kvöld þegar Valur tekur á móti KR og Haukar frá Keflavík í heimsókn.
Ísland mætir Marokkó í lokaleik sínum í riðlakeppni heimsmeistaramóts karla í handbolta í Egyptalandi í kvöld. Sigur í leiknum tryggir Íslandi sæti í milliriðli með tvö stig.